CELEX: 32019R0324
Language: bg
Date: 2019-02-25 00:00:00
Title: Регламент за изпълнение (ЕС) 2019/324 на Комисията от 25 февруари 2019 година за изменение на Регламент за изпълнение (ЕС) № 540/2011 по отношение на срока на одобренията на активните вещества бифентрин, карбоксин, FEN 560 (наричано също така сминдух или прах от семена от сминдух), прахообразен остатък след екстракцията на черен пипер и натриево-алуминиев силикат (Текст от значение за ЕИП.)

26.2.2019   
               
               
                  BG
               
               
                  Официален вестник на Европейския съюз
               
               
                  L 57/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/324 НА КОМИСИЯТА
         от 25 февруари 2019 година
         за изменение на Регламент за изпълнение (ЕС) № 540/2011 по отношение на срока на одобренията на активните вещества бифентрин, карбоксин, FEN 560 (наричано също така сминдух или прах от семена от сминдух), прахообразен остатък след екстракцията на черен пипер и натриево-алуминиев силикат
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
         като има предвид, че:
         
                     (1)
                  
                  
                     В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009. В част Б от приложението към Регламент за изпълнение (ЕС) № 540/2011 са посочени активните вещества, одобрени съгласно Регламент (ЕО) № 1107/2009.
                  
               
                     (2)
                  
                  
                     С Регламент за изпълнение (ЕС) 2017/195 на Комисията (3) срокът на одобрението на активното вещество бифентрин беше удължен от 31 юли 2019 г. до 31 юли 2021 г.
                  
               
                     (3)
                  
                  
                     С Регламент за изпълнение (ЕС) 2017/195 срокът на одобренията на активните вещества прахообразен остатък след екстракцията на черен пипер и натриево-алуминиев силикат беше удължен от 31 август 2019 г. до 31 август 2020 г.
                  
               
                     (4)
                  
                  
                     С Регламент за изпълнение (ЕС) 2018/1266 на Комисията (4) срокът на одобрението на активното вещество карбоксин беше удължен от 31 май 2021 г. до 31 май 2023 г.
                  
               
                     (5)
                  
                  
                     С Регламент за изпълнение (ЕС) 2018/184 на Комисията (5) срокът на одобрението на активното вещество FEN 560 (наричано също така сминдух или прах от семена от сминдух) беше удължен от 31 октомври 2020 г. до 31 октомври 2021 г.
                  
               
                     (6)
                  
                  
                     В съответствие с член 1 от Регламент за изпълнение (ЕС) № 844/2012 на Комисията (6) бяха подадени заявления за подновяване на одобренията на активните вещества бифентрин, карбоксин, FEN 560 (наричано също така сминдух или прах от семена от сминдух), прахообразен остатък след екстракцията на черен пипер и натриево-алуминиев силикат. За прахообразен остатък след екстракцията на черен пипер и натриево-алуминиев силикат обаче не бяха подадени допълнителни досиета в подкрепа на подновяването, в съответстиве с член 6 от същия регламент. За бифетрин, карбоксин и FEN 560 (наричано също така сминдух или прах от семена от сминдух) заявителите потвърдиха, че вече не възнамеряват да подновят одобренията на тези активни вещества.
                  
               
                     (7)
                  
                  
                     С оглед на целта на член 17, първа алинея от Регламент (ЕО) № 1107/2009 удължаването на срока на одобренията на посочените активни вещества, предвидени в регламенти за изпълнение (ЕС) 2017/195, (ЕС) 2018/1266 и (ЕС) 2018/184, вече не е обосновано. Поради това е целесъобразно срокът на одобренията на бифентрин, карбоксин, FEN 560 (наричано също така сминдух или прах от семена от сминдух), прахообразен остатък след екстракцията на черен пипер и натриево-алуминиев силикат да изтече на съответните дати, на които би изтекъл без удължаването.
                  
               
                     (8)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетият ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 февруари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (3)  Регламент за изпълнение (ЕС) 2017/195 на Комисията от 3 февруари 2017 г. за изменение на Регламент за изпълнение (ЕС) № 540/2011 по отношение на удължаването на срока на одобренията на няколко активни вещества, включени в списъка в част Б от приложението към Регламент за изпълнение (ЕС) № 686/2012 (програмата за подновяване AIR IV) (ОВ L 31, 4.2.2017 г., стр. 21).
         
            (4)  Регламент за изпълнение (ЕС) 2018/1266 на Комисията от 20 септември 2018 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 1-деканол, 6-бензиладенин, алуминиев сулфат, азадирахтин, бупиримат, карбоксин, клетодим, циклоксидим, дазомет, диклофоп, дитианон, додин, феназаквин, флуометурон, флутриафол, хекситиазокс, химексазол, индолилбутиринова киселина, изоксабен, калциев полисулфид, металдехид, паклобутразол, пенцикурон, синтофен, тауфлувалинат и тебуфенозид (ОВ L 238, 21.9.2018 г., стр. 81).
         
            (5)  Регламент за изпълнение (ЕС) 2018/184 на Комисията от 7 февруари 2018 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества FEN 560 (наричано също така сминдух или прах от семена от сминдух) и сулфурил флуорид (ОВ L 34, 8.2.2018 г., стр. 10).
         
            (6)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
      
      
         
            ПРИЛОЖЕНИЕ
            Приложението към Регламент за изпълнение (ЕС) № 540/2011 се изменя, както следва:
            
                        1)
                     
                     
                        Част А се изменя както следва:
                        
                                    а)
                                 
                                 
                                    в шестата колона — „Изтичане срока на одобрението“, на ред 239 — „Прахообразен остатък след екстракцията на черен пипер (PDER)“, датата се заменя с „31 август 2019 г.“;
                                 
                              
                                    б)
                                 
                                 
                                    в шестата колона — „Изтичане срока на одобрението“, на ред 253 — „Натриево-алуминиев силикат“, датата се заменя с „31 август 2019 г.“;
                                 
                              
                                    в)
                                 
                                 
                                    в шестата колона — „Изтичане срока на одобрението“, на ред 308 — „FEN 560 (наричано също така сминдух или прах от семена от сминдух)“, датата се заменя с „31 октомври 2020 г.“;
                                 
                              
                                    г)
                                 
                                 
                                    в шестата колона — „Изтичане срока на одобрението“, на ред 337 — „Карбоксин“, датата се заменя с „31 май 2021 г.“.
                                 
                              
                  
                        2)
                     
                     
                        В част Б, в шестата колона — „Изтичане на срока на одобрението“, на ред 23 — „Бифентрин“, датата се заменя с „31 юли 2019 г.“.